Կոիմբրայի համալսարան

Կոիմբրայի համալսարան (պորտ.՝ Universidade de Coimbra), Պորտուգալիայի հնագույն համալսարանը, Եվրոպայի ամենահին համալսարաններից մեկը։ Հիմնադրվել է 1290 թվականին Լիսաբոնում Դինիշ I արքայի հրամանով, ավելի ուշ տեղափոխվել է Կոիմբրա, ուր գործում է մինչ այժմ։ 2013 թվականի հունիսի 22-ին ընդգրկվել է ՅՈՒՆԵՍԿՕ-ի Համաշխարհային ժառանգության օբյեկտների ցանկում։ Համալսարանում սովորում է մոտ 23.000 ուսանող։ Այն ունի 8 ֆակուլտետ, 4 մասնաշենք։ Համալսարանի գրադարանը Եվրոպայի հնագույն ու ամենահարուստ ակադեմիական գրադարաններից է։ Այն նաև երկրի մշակութային խոշոր կենտրոններից է։ Պաշտոնական ու տոնական միջոցառումների ժամանակ համալսարանի ուսանողներն ու դասախոսները հատուկ համազգեստ են հագնում (traje académico), որը ժապավեններով զարդարված սև անձրևանոց է։ Ժապավենի գույները խորհրդանշում են ֆակուլտետները, իսկ քանակը` ուսման տարիների թիվը։ Մայիսի կեսերին` քննություններից հետո, Կոիմբրայի համալսարանի ուսանողները կազմակերպում են տոն, որի ընթացքում վառում են ժապավենները։ Համալսարանը մտնում է եվրոպական համալսարանների Ուտրեխտյան միավորման մեջ։ Համալսարանում ուսանած կամ դասավանդած նշանավոր մարդկանց ցանկ Ժոզե դի Անշիետա - բրազիլական առաջին գրողը (XVI դար) Գրեգորիու դե Մատոս - բրազիլացի բանաստեղծ, գրող Մանուել Արուդա դա Կամարա - բրազիլացի կենսաբան (XVIII դար) Ջորջ Բյուկենեն - շոտլանդացի պատմաբան և հումանիստ (XVI դար) Կարդոզու դա Սիլվա Պաիշ - Պորտուգալիայի վարչապետ, ապա նախագահ (1917-1918) Կարվալիո Մոնտեյրո - պորտուգալացի միլիոնատեր Կարլուշ Մոտա Պինտու - Պորտուգալիայի վարչապետ (1878-1979) Անտոնիու Նունիշ - մաթեմատիկոս (XVI դար) Անտոնիո դի Օլիվեյրա Սալազար - Պորտուգալիայի վարչապետ, փաստացի դիկտատոր (1932-1968) Պեդրո դե սոուզա Գոլշտայն դե Պալմելա - Պորտուգալիայի վարչապետ (1834-1835, 1842, 1846) Անտոնիո Խոմեմ - կանոնիկ իրավունքի պրոֆեսոր։ Մահապատժի է ենթարկվել ինկվիզիցիայի կողմից։ Անտոնիու Էգաշ Մունիշ - բժիշկ, Նոբելյան մրցանակի դափնեկիր (1949) Կոիմբրայի համալսարանի գիտությունների ակադեմիայի անդամ է եղել ֆրանսիացի մաթեմատիկոս Լուի-Բենժամեն Ֆրանկյորը։ Ծանոթագրություններ Արտաքին հղումներ Պաշտոնական կայք